text:
TOPICO PRINCIPAL : DICON TIN ASINA TANTO SUFRIMENTO? KI DIA LO BIN UN FIN NA DJE?
Nan Tur Tabata Victima Inocente!
Noelle tabata un mucha muher masha cariñoso, y e tabata gusta pinta. Riba un anochi den zomer el a bay parti patras den cura, y di un manera of otro el a trompica y cay den e piscina di nan cas. Noelle a hoga net dos siman prome cu el a cumpli cuater aña.
Charlotte, Daniel, Olivia y Josephine ... Esakinan ta nomber di algun di e 20 muchanan di seis of shete aña di edad cu tabata entre e 26 victimanan di un tiroteo cu a tuma luga dia 14 di december 2012 na un scol na Connecticut, Merca. Durante e acto di entiero, Presidente Obama a menciona nomber di e hobencitonan aki y a bisa e publico desconsola: “Mester bin un fin na e tragedianan aki.”
Bano, un mucha muher di 18 aña di edad, a bandona Irak na 1996 hunto cu su famia pa bay biba na Noruega. Su amigonan tabata yam’e na su nomber di cariño: Rayo di Solo. Pero lamentablemente, dia 22 di juli 2011, Bano tabata entre e 77 victimanan cu a perde nan bida na man di un extremista, cu despues a broma bisa: ‘Ta duel mi cu mi no por a mata mas tanto hende.’
Di tur parti di mundo bo por tende bes tras bes di e noticianan tristo aki. Djis pensa un rato riba e dolor y sufrimento cu accidente, crimen, guera, terorismo, desaster natural y otro tragedianan ta causa. Anto mayoria di e victimanan ta hende inocente cu ta perde nan bida inhustamente!
Algun hende ta culpa Dios y ta pensa cu nos Creador no ta interesa den e rasa humano. Otronan ta kere cu Dios ta mira nos sufrimento pero ta prefera di no haci nada. Tin ta bisa cu tur loke ta pasa ta destino di hende y cu esey ta inevitabel. Ta parce cu tin mil y un punto di bista riba e topico aki. Unda nos por haya contestanan confiabel y satisfactorio? Den e siguiente articulonan, nos lo analisa e Palabra di Dios, Bijbel, pa trata di haya sa kico ta causa sufrimento y con lo e yega na su fin.


c: text/html

text:
Manera nos di AWEMainta a publica ayera caba den nos edicion, esta e caso di diasabra den oranan di marduga algo pasa di 3’or un unidad di Recherche ta topa cu un pelea den Hotzone, riba parkeer plaats di The Village. N’e mesun momento nan ta constata cu un di e
Day: September 4, 2017
Ainda despues di a accidenta: Motociclista kier a baha na awa, huyendo pa Polis
Lider politico di POR, Otmar Oduber: Maneho di infrastructura mester ta integro, husto y transparente
Milo Martes, candidato #24 lista di POR: All of us do not have equal talent, but all of us should have an equal opportunity to develop our talent
Cu yudanza di pueblo, specialmente esnan di Noord, Polis a logra pone man riba dos ladron
E animo pa parada politico ta halto – No ta permiti parada di dos partido riba mesun dia
Di acuerdo cu Hefe di Districto di Santa Cruz, Adrick Croes Varios t’e partidonan politico cu a haci peticion pa organisa nan parada politico, riba e diadomingo prome cu dia di eleccion, esta pa dia 17 di september. Pero no por duna nan tur permiso, y lo otorga un solo permiso. Kier
Jacky van Putten, candidata #11 di POR: Mi sa unda mi placa a bay!
Evelyn Wever-Croes: Nos ta yudabo yena bo formulario di belasting
Diasabra awo, 9 di September – Control di salud pa comunidad na Centro di Bario Tanki Leendert
Despues di un temporada trankil fundacion C.V.A. Aruba hunto cu A.M.A. lo duna pueblo e oportunidad pa bin controla nan estado di salud manera custumber. Nos lo controla e peso, B.M.I., esta e body mass index pa wak e peso di mas, presion y colesterol. Esaki lo tuma luga na Centro

robotstxt: allowed

filter: keep


text:
Un festival di buki pa mucha cu saus crioyo
Desiree Correa ta un fiel participante y pilar di e festival di buki pa mucha di biblioteca. Esaki ta e di 20 edicion di e famoso festival di buki pa mucha cu biblioteca ta organisa cu e meta pa stimula mucha pa lesa y pa stimula combersacion y interes pa autor di buki pa mucha como tambe ilustrador.
Cada aña e festival tin otro tema y un grupo di autor y ilustrador di buki pa mucha for di Aruba, islanan di Caribe Hulandes, Hulanda y otro pais ta bishita sesenta scol riba nos isla. E tema di e aña 2012 ta “ Multiculturalidad” y e lema ta: ‘Nos mundo ta draai y ami ta sigui lesa bay’. E festival di buki pa mucha ta tuma lugar den e siman di 2 pa 9 di November 2012.
Naci na Aruba di mayornan Colombiano, Desiree Correa no ta un desconoci den e mundo di lectura aki na Aruba. Desde su debut cu e buki na Hulandes pa hobennan, ‘Mosa’s Eiland’, na aña 1984, cual buki keto bay ta hopi lesa, Desiree a sigui produci obranan, pero awor pa mucha y pa hoben na Papiamento.
Varios buki a sigui despues di Mosa’s eiland, por ehempel: ‘Un Nomber pa e Prinses’, ‘Compa Nanzi’, ‘Drumi dushi’ y ‘Manuel’.
Riba tereno educativo e ta co-autora di ‘Un chispa di tempo’, un metodo di historia pa nos enseñansa basico. Desiree tin 15 aña participando na e Festival di Buki pa Mucha. Na aña 2003 el a skirbi e buki pa e Festival di Buki pa Mucha yama ‘Domi di den mondi’ / ‘Domi van het bos’. Na 2008 el a skirbi ‘Manuel’, un buki pa teenager. Na 2011 Desiree a skirbi e buki “Pepe Picuda y Didi Djindja” cu a bira e Cariño di Siman di Buki di 2011.
Den cuadro di Festival di Buki di Mucha, Desiree a biaha pa varios isla di Caribe Hulandes promoviendo lesamento. Riba invitacion di embahada di Hulanda, cu cooperacion di Oficina di Turismo, el a participa na e Feria del Libro na Bogota, Colombia den forma di workshops y presentacionnan. Hunto cu Freddy Montoya (e parti artistico), Desiree Correa a forma un duo pa cuentanan pa cash’i cuenta esta “Poppenkast’ y ya nan tin varios presentacion haci pa e organisacion LET’S TALK. Den su tempo liber Desiree ta haci hopi traduccion y naturalmente e ta sigui cu e pasion di su bida cu ta skirbimento.
Desiree ta un di e fundadornan di Hofi Literario, unda autornan den un ambiente agradabel ta declama nan poema of conta storia. E aña aki el a traduci hunto cu Olga Buckley e buki “Prinses Ivana” di Hilli Arduin (Surnam/Corsou).
Festival di buki pa mucha
Pa un siman largo biblioteca ta presenta un festival di buki atractivo y diverso.
Diferente autor y ilustrador di Aruba, Corsou, Bonaire, Sint Maarten, Hulanda, Jamaica y Surman ta participa na e festival anual. Muchanan di scol por spera presentacion di: Hulanda: Mylo Freeman, Tjibbe Veldkamp, Evelien van Dort y Sjoerd Kuyper. Corsou: Tio Ali (Alvin Inecia), Roland Colastica. Boneiro: Tio Gabi(Gabriel Mercera), Kathleen Thielman. St.Maarten : Loeki Morales, Surnam : Hilli Arduin, Jamaica : Amina Blackwood Meeks, Aruba: Robert Reeberg, Olga Buckley, Desiree Correa, Mariebelle Arends, Dolfi Kock, Dora Lauffer-Mathilda, Noris van Lis-Donata, Olga Orman.


text:
Kralendijk - Kolegio Ehekutivo di entidat públiko di Boneiru a disidí ku entrante 16 di desèmber 2017, restourá señora mr. Nereida ‘Nerry’ González ku tur honor den su funshon komo sekretario insular di entidat públiko di Boneiru.
Esaki a base di resultadonan di un investigashon di echonan dor di un konsehero hurídiko eksterno.
Den un reportahe definitivo mandá pa kolegio ehekutivo dia 12 di desèmber último, e konsehero hurídiko a duna di konosé ku no tin ningun indikashon ku sekretario sra. Nerry González a hasi su mes kulpabel na negligensia di su funshon òf negligensia grave di su funshon komo sekretario insular.
Den e konseho hurídiko ta indiká tambe ku a base di datonan ku a investigá, kolegio ehekutivo por konsiderá e alegashonnan formulá den e desishon di gobièrnu di 11 di ougùstùs 2017, komo sin base. Kolegio ehekutivo no tin ningun motibu pa no sigui e konseho a base di resultado di e investigashon di e echo aki.
Ta p’esei mes a tuma e desishon pa entrante 16 di desèmber 2017, restourá señora González ku tur honor bèk den funshon. A informá tantu Konseho Insular, komo representante di reino i empleadonan públiko den servisio di kolegio ehekutivo di e desishon aki.


text:
ORANJESTAD (AAN): Manera nos tur sa Caribbean Sea Jazz Festival ta di fiesta e aña aki, celebrando su di 10 aniversario. E organisacion e aña aki kier celebra cu pueblo completo e grandioso ocacion special aki y a dicidi di ofrece mas posibilidad di parkeer riba tur dos dia di e Festival esta diabierna y diasabra. Un lo ta bai ta dilanti Belasting Kantoor y e otro na Linear Park.
Tur dos parkeer plaats ta bai tin security pa asina bo auto ta mas sigur y abo no lo mester preocupa.
Pa hasi e movecion for di parkeer plaats pa e festival mas facil lo ta bai tin servicio di Shuttle entre e parkeer plaatsnan y Renaissance Festival Center. E Shuttle nan aki lo cuminsa core di 6:00 PM te cu 2:00 AM.
Tambe lo ta bai tin parkeer plaats gratis dilanti di Renaissance Market Place y oficina di Gobierno cuminsando for di 7:00 PM. Pa esnan cu kier parkeer un tiki mas serca lo por parkeer dilanti oficina di Gobierno uzando Aruparking y pagando solamente pa 1 ora of mei ora so ya cu e festival mes ta cuminsa pa 6:00 PM.
No tin un motibo pa kico bo mester keda afo di un di e festivalnan cu ta trece mas ambiente na Aruba. Pasa busca bo carchi awe mes, pa bo no perde bo chens pa asina bo disfruta dos anochi hunto cu Kool & The Gang, Tony Succar, John Secada, Izaline Calister, Levi Silvanie, Andy Narell, Matt Bianco y mucho mas artista cu lo presenta riba 23 y 24 di September na Renaissance Festival Plaza.


text:
Willemstad - Gobièrnu di Kòrsou ta preokupá ku desaroyo na Venezuela Gobièrnu ta enfatisá e nesesidat di organisashonnan ku ta funshoná demokrátiko i ta hasi un yamada pa respetá derecho humano na Venezuela.
Gobièrnu ta enfatisá riba e nesesidat pa respetá instituto demokrátiko inkluyendo e Asamblea Nacional. Violensia ku ta eskalá den demonstrashon no ta kontribuí na solushon pa e krísis polítiko aktual, konsekuentemente esaki por tin konsekuensia hopi negativo ekonómiko i humanitario. Nos tur ta benefisiá for di un Venezuela stabil i un solushon pasífiko.
Pa siglonan Kòrsou tin hopi balor den su relashonnan (históriko) estrecho familiar i ekonómiko ku Venezuela i ta spera ku e situashon den e pais bisiña lo kambia positivamente. Banda di e sentido históriko, nos tin interes komun ku Venezuela inkluyendo e refineria ku e kompania di gobièrnu di Venezuela PdVSA ta operá.
Gobièrnu di Kòrsou ta sigui i monotonia e situashon den nos pais bisiña ku hopi koutela.
Na benefisio di bon supervishon di e situashon aktual, tin konsulta di un grupo di trabou interministerial pa prepará desishon na un manera efektivo. Banda di esei, ta sigui e desaroyonan den nos pais bisiña huntu ku Reino en relashon ku posibel medidanan kontra Venezuela i e konsekuensia ku nan por tin pa Kòrsou.
Gobièrnu a tuma nota di e yamada di siudadanonan pa legalisá Venezolanonan indokumentá den nos pais.


text:
Sint Maarten mester pone su presupeusto na ordo
Conseho di Minister di Reino a dicidi pa duna Sint Maarten un indicacion pa pone presupuesto 2015 y e calculacionnan di mas aña na ordo. Di e forma aki Conseho di Reino ta duna oido y sigui e conseho di Colegio di Supervision Financiero Corsou y Sint Maarten (CFt).
Sint Maarten mester tuma medida pa elimina e atrasonan di pago na balor di por lo menos ANG 189 miyon y pa compensa e deficitnan di añanan anterior di por lo menos ANG 60 miyon den e periodo 2015 te cu 2018. Tambe e pais mester elabora realisticamente e gastonan di pensioennan y cuido den presupuesto 2015 y tuma medida pa haci e sistema di cuido y di prevision pa behes sostenibel pa futuro.
E medidanan aki mester keda registra den un reforma presupuestario cu mester stipula prome cu dia 31 di october 2015. Colegio di Supervision Financiero lo husga si e reforma presupuestario y e medidanan proponi ta suficiente. Pa un sistema di cuido y prevision pa behez ta sostenibel, Sint Maarten ta haya tempo te fin di 2016 pa implementa e medidanan cu ta necesario.
Conseho di Reino ta kere cu dunamento di e indicacion aki ta necesario awo. Sint Maarten a haya suficiente tempo pa tuma e medidanan aki, pero cada biaha a neglisha di haci esaki, a pesar di promesanan haci. E indicacion tin como meta pa evita cu problemanan financiero ta crece bira astronomico pa e isla di Sint Maarten.


text:
Clientenan ta yegando Mediq Botica Oduber y ta keda sorprendi di mira e ekiponan di train.
Nan ta hayando e oportunidad di train 5 ehercicio pa 5 minuut cu un trainer cu ta scoge ehercicio pa nan y despues nan por sigui haci nan compras p’asina haya un descuento cu ta bay pa un fundacion.
Banda di esey tambe e ehercicionan aki ta contribui na bo salud y ta yudabo kima calorianan y alabes ta encurasha bo pa keda fit. P’esey Mediq tin nan campaña di “Stay Fit – Pay Less” na Mediq Botica Oduber y esaki no ta solamente pe clientenan di e botica, pero pa Aruba completo.
Cherryldine Buckley di Ministerio di Salud Publico, Cuido di nos Grandinan y Deporte su moto ta Stay Fit p’esey pa su persona ta hopi importante cu un compania ta bin trece un iniciativa ful diferente cu otro camindanan cu e no a mira. Buckley a keda sorprendi ora el a drenta Mediq Botica Oduber y a haya tur ekipo pa train. E bon parti ta cu fuera di haya descuento, el a keda contento cu hunto cu e descuento aki ta bay un donacion na Fundacion Celebro Vascular Aruba (CVA).
“Mi ta kere e ta un fundacion cu ta traha duro y mester di informacion. No ta un secreto.
Pa tanto tempo cu nos ta papia di salud, nos tur sa cu ora bo haci ehercicio bo ta evita hopi problema di salud, fuera bo ta traha na bo peso bo ta evita complicacion na bo salud.
- o. un hersenen stroke”, Buckley a remarca.
Si e placa aki ta bay pa Fundacion CVA e ta manera un dobel up pa motiva hende haci su compras na Mediq Botica Oduber.
“Aruba mi ta invita boso pa pasa aki Mediq Botica Oduber na final di Caya Grandi. Ora bo drenta aki nan bo ta keda manera kico a pasa akinan, e luga a bira grandi. E luga a bira grandi pasobra abo por haci 5 ehercicio y haya un descuento. Bin purb’e. Por ta e ta un iniciativa pa esunnan cu no ta haci hopi ehercicio por cuminsa un tiki aki den anto esaki ta motiva nan pa por sigui tambe. Join nos “to be fit”, Buckley a remarca.
Tommy Lee Halman cantante di Buleria ta haya cu tin un area cu hende por haci ehercicio pa 5 minuut na Mediq Botica Oduber ta hopi apart y e ta haya esaki cu ta algo bon
“Mi tambe ta pro salud y esaki ta duna hende e oportunidad pa sikiera motiva nan. Bo ta bay cumpra algo, pero bo ta ricibi bo descuento cu un par di ehercicio masha facil. Mi ta spera cu mas luga tuma esaki riba nan pecho. Mi kier invita Aruba completo pasa Mediq Botica Oduber pa nan mes experiencia e descuento aki y mi kier curasha Aruba completo”, Halman a remarca.
“Nos tur sa cu tur hende nan bida ta druk, bo tin coy haci pero haci tempo djis pa 10 minuut pa bo haci ehercicio, pasobra kere mi e cos ey ta haci diferencia completo den bo cosnan diario, bo ta sinti mas miho, bo ta opera mas miho, bo ta traha mas miho”, asina Halman a remarca.
“Ami lo curasha hasta si bo ta come junk food, sigura bo mester kim’e tambe pasobra locual bo a pone aden bo mester haya un manera pa sak’e bek afo. Si bo no sak’e afo bo ta hay’e otro caminda scondi”, asina Halman a termina.


text:
Indra Hu-Ramdas cu mas storia
Indra Hu-Ramdas a participa na 2014 pa di prome biaha na e Festival di Buki pa Mucha. Biblioteca Nacional Aruba a invita Indra Hu-Ramdas, autor di buki pa mucha di Paramaribo tambe pa e edicion 2015. Indra ta bishita diferente scol otro siman y ta tene un presentacion na biblioteca na Playa, diahuebs dia 4 di november, 3or pa tur mucha cu no ta haya un bishita na scol.
Aña pasa Indra a siña poco Papiamento for di e muchanan di scol, ta pesey e por papia un par di palabra “Hopi leuk dat ik weer mag participeren in het kinderboekenfestival Aruba 2015”. E ta spera cu e muchanan ta corde ainda y cu nan por pasa un par di rato hopi pret atrobe. Indra semper a gusta lesa masha hopi mes, traha obra di man, skirbi y conta storia. El a studia pa algo diferente pero tog bida a hibe den otro direccion despues y el a bira escritor di buki pa mucha. Indra ta dedica su mes 100 porciento na esaki awor. E tin bastante titulo riba su nomber y ta entsiasma pa conta muchanan di Aruba di su storianan. E ta skirbi buki pa mucha di tur edad y tambe hoben. Algun di su bukinan tin un mensahe educativo y tin cu a forma base pa produccionnan visual. Na 2012 el a gana un premio na Surinam di ‘Kinderboekenschrijfster van het jaar 2012’.
Pues Indra ta pasa diferente scol pa conta storia y combersa cu mucha riba diferente tema. E lo ta presente na e fiesta di apertura diabierna awor patras di biblioteca cu ta cuminsa 5or. Un saludo di Indra “Masha danki dushi Aruba, tot heel gauw...”


text:
WILLEMSTAD – Diahuebs 23 di maart 2017, Guardacosta di Reino Hulandes conhuntamente cu Cuerpo Policial di Corsou a intercepta un boto transportando 17 persona ilegal na Corsou.
Alrededor di 9:30pm, operador di radar di e Centro di Rescate y Coordinacion a detecta movecion pazuid di Corsou. Patruya di e Jaguar a sali pa dicho direccion. Entre Spaanse Water y Fuikbaai, nan a topa un boto tipo eduardoño yen di persona. Nan a wordo hiba na punto di sosten Parera.
A constata cu tur 17 persona, 1 muhe y 16 homber, a purba drenta Corsou di forma ilegal.
Tur persona ta di nacionalidad Venezolano. E boto a wordo confisca, mientras e personanan ilegal a wordo entrega na Cuerpo Policial. Investigacion ta continua.


text: Campeonato HEINEKEN di Aruba Softball Bond dedica na dos baluarte Sra. Bertha Wolf Croes y Eugenio “Tan” Helder a continua riba veld na Pos Chiquito. Diasabra ultimo e dos equiponan aki a topa otro pa di dos biaha den dos dia. Diabierna Aruba Bank Lady Tigers a pasa relativamente facil riba Tanki Leendert Girls. Pero diasabra Tanki Leendert Girls a bin cu otro idea. Un bunita wega porcierto unda un cuadrangular crucial cu dos coredor na base di e “star” di Aruba esta Riangela Flanegin momento cu Aruba Bank tabata perdiendo 4-3 ta impuha 3 careda cu un homerun leeuw den center left pa bolter e score hasie 6-4. Finalmente Tanki Leendert Girls ta pone precion riba Aruba Bank y ta score 1 careda mas pero ta keda cortico perdiendo 6-5. Nikkalela Jacobs ta inicia e wega como pitcher habridor y ta ricibi relevo di Rudlyn Ras den di dos inning. Lissandra Geerman ta releva Rudlyn Ras den di 3 entrada pero finalmente Rulyn Ras ta regresa pa “save” e wega poniendo asina tambe e victoria riba su nomber. Tanki Leendert Girls ta inicia wega cu Elianne “Kira” Kock sobrina di famoso pelotero Estefano Croes. Mester bisa cu e hoben aki tin hopi talento y a lansa un tremendo partido. Mas wega nan hanja pa tira mas liher nan lo desaroya. Elianne Kock ta keda poko cortico y ta resulta pitcher perdedor. ASB ta mirando un rising star na caminda. Aruba Bank 6 careda, 7 hit, 1 error. Tanki Leendert Girls 5 careda, 4 hit, 2 error. Mihor bateadornan pa Aruba Bank Lady Tigers ta Nikkaela jacobs di 3-2, Emmaritza Kelly 2-2, Yolaisha Ridderstap 2-1 y Jennifer Chirino di 3-1. Pa Tanki Leendert Girls a destaca na plato Frangeline Danies 1-1, Emileen Kock 2-1, Franzine Flanegin 3-1 y Elainne Kock di 4-1. Weganan femenino lo continua diabierna awor 17 di november cuminsando pa 7pm “sharp” riba veld na Pos Chiquito. Diasabra 18 di november 7pm na Pos Chiquito lo start mesora cu playoff final Femnino AA den un seire di best out of 5 entre number 1 y number 2. Softball Femenino drentando su recta final.


text:
Segun Endy Croes,
ORANJESTAD(AAN): Durante e ultimo conferencia di prensa di fraccion di MEP, e parlamentarionan cu a hiba palabra a desea pueblo di Aruba henter feliz dianan di fiesta y pa tur hende refleha y pa esaki nifica e union cu ta hasi falta aki na Aruba.
“Nos mester ta uni, pa nos por saca e pais aki riba un bon rumbo”, segun parlamentario Endy Croes Diaranzon mainta.
Croes durante e conferencia di prensa a trece dilanti cu ta tristo pa wak con Gobierno anterior a malgasta placa riba entre otro celebracion di cumpleaños di ex Prome Minister Mike Eman, ora cu e famoso fiesta di brug a tuma lugar, mientras cu e gobierno ey na dado momento no tabata tin e 110.000 florin cu tabata presupuesta, pa paga bonus di December na esnan cu ta cobra bijstand.
“Esey ta parti di e placa cu a wordo festeha cune, pero e bon noticia ta cu nan a aloca otro fondonan na comienzo di December, pa nan cumpli cu e pagonan di bijstand”, segun e parlamentario.


text:
Tiroteo fatal na Curacao a cobra bida di 4 hende
Willemstad Curacao: Dialuna anochi e informe ta drenta for di Curacao cu autoridadnan cu urgencia a presenta na Jamaicaweg unda un auto a pasa...
Gregory Illidge, politico, comerciante y ex trahado di Guarda Costa asesina
Willemstad Curacao: Diadomingo mainta autoridad ta keda informa cu tin tiro a cay na St Joris y tin un persona benta abou. Di biaha...
Polisnan a logra detene ladron di auto cu a sali for...
Willemstad Curacao: Tabata djasabra mainta ora ku senora a perde su vehikulo i a bin spot esaki den mondi. Banda dje por a mira...
Homber coriendo na pia a bula cura di cas pa despues...
Willemstad Curacao: Djaluna 15 di mei 2017, alrededor di 11.50 or, Sentral di Polis a dirigí un patruya na St. Michielsweg pa un hòmber...
Motociclista a dal den palo di luz y fayece
Willemstad Curacao: Djadumingu 31 desèmber 2017, alrededor di 23.25.30 or sentral di polis a haña notifikashon ku riba Kaya Girigoria A. Nai Curie (Weg...
Sospechosonan a tira riba Polis y pega auto horta na candela
Willemstad Curacao: Djárason 15 di mart 2017, den oranan di anochi Sentral di Polis a risibí notifikashon ku a señalá un SUV ku dia...
Cantidad grandi di dama ilegal deteni
Willemstad Curacao: Tim di handhaving huntu ku serviosionan di gobiernu a bai den area di Sta. Rosa i aki nan a blok na 2...
Peaton a fayece den accidente despues di a crusa caminda sin...
Willemstad Curacao: Djamars 5 di sèptèmber 2017, alrededor di 19.43 or di anochi, Sentral di Polis a risibí notifikashon di un aksidente di tráfiko...
Auto coriendo den verboden a resulta cu tin 3 persona indocumenta...
Willemstad Curacao: Alrededor di 5:15 di djadumingu mainta polisnan mester a duna ordu na un shofur pa para su vehikulo pa motibu ku esaki...
Atracado a fayece despues cu polis a los varios tiro
Willemstad Curacao: Djabièrnè 28 di yüli 2017 alrededor di 23.46 or, Sentral di Polis a dirigí un unidat Polisial na Roosendaalweg kaminda a señalá...
Habitante a muri kima den su cas
Willemstad Curacao: Diabierna den careda di 4’or marduga a drenta un melding cu lo tin un cas di palo na candela na Roermondstraat esta...
Cuatro curpa sin bida haya na costa di Koraal Tabak
Diaranson prome cu 8’or mainta autoridad a start un investigacion grandi na costa di Koraal Tabak ora cu a topa cu varios curpa sin...
Arrestatie team a detene 3 persona y a logra haya basta...
Willemstad Curacao: Djabièrnè 24 di mart 2017, alrededor di 5 or di mardugá personal di reshèrshe i Tim di Aresto, a tene entrada hudisial...
Homber tira mata dilanti night club na Curacao
Willestad Curacao: Diahuebs den careda di 3’or marduga den area di Saliña a tuma luga e prome asesinato pa 2017 na Curacao. Segun e...
Auto a dal den muraya y chauffeur a fayece
Willemstad Curacao: Djabièrnè 5 di mei 2017, alrededor di 22.41’or Sentral di polis a dirigí un patruya na Weg naar Welgelegen pa un aksidente...
Homber a pega persona na candela den minimarket
Willemstad Curacao: Diasabra 3 di Juni 2017, alrededor di 9:20 am central di Polis a dirigi un patruya na Noordzeestraat pa un caso caminda...
Homber tira mata haya benta abou riba parkeer plaats di hotel
Willemstad Curacao: Djaluna 1 yanüari 2018, alrededor di 00.40 or sentral di polis a haña notifikashon ku un tiramentu a tuma lugá riba un...
Homber a cay for di halto y fayece
Willemstad Curacao: Djasabra 1 di aprel 2017 alrededor di 10.45 or, Sentral di Polis a dirigí un patruya na Cubaweg na un edifisio den...
Caso di asesinato na Buena Vista
Willemstad Curacao: Diaranson 25 Januari 2017 Curacao ta registra otro caso di asesinato. Esaki ta ora cu autoridadnan mester a bay na Providenteweg cu...
Entrada hudicial y detencion relaciona cu intento di asesinato
Willemstad Curacao: Kontinuando ku un investigashon relashoná ku un kaso di intento di asesinato i destrukshon ku a keda kometé den luna di febrüari...


text:
Informacion di Oficina y Tour
Bo ta cordialmente invita pa tuma un tour di nos oficinanan y facilidadnan di imprenta. Busca un luga y ora di tour.
Tahiti
P.K. 2,7 Cote mer
Toahotu
Taiarapu Ouest
TARAVAO TAHITI
POLINESIA FRANCES
+689 40-54-70-00
Tour
Dialuna pa diabierna
8:00 a.m. pa 11:00 a.m. y 1:00 p.m. pa 4:00 p.m.
Duracion: 1 ora y 30 minuut
Actividad Principal
Ta traduci literatura biblico na Tahitiano. Ta supervisa e trabou di predica di testigonan di Jehova na islanan y archipielago cu ta cubri un area di e tamaño di West Europa.


text:
Liliana Braamskamp-Erasmus lo ta cu nos tambe na e Festival di Buki pa Mucha 2013. Un festival pa stimula lesamento bou di mucha, hasiendo esaki pa medio di un programa diverso di contamento di storia, lesa hunto, lesa fragmento di storia, musica y canto, declamacion di poesia y otro medionan. “Buki, buki den wega, pianan na careda” ta e lema di e festival e aña aki cu ta basa riba e tema di Wega y Deporte.
Desde chikito Liliana tabatin un pasion enorme pa skirbi. El a skirbi su prome articulo pa e corant di scol dia e tabatin 6 aña di edad y el a gana su prome premio ‘Brief van de Maand’ (Carta Di Luna) pa e revista di mucha Matinette – dia e tabatin 9 aña di edad. Despues cu el a haci un yamado na e revista infantil Spaño ‘Tú’ Liliana a haya ‘penvrienden en –vriendinnen’ na tur parti di mundo. El a recibi mas cu 100 carta pa siman y e cartero a kere cu Liliana cu ya cu 11 aña tabatin su propio compañia caba.
Liliana su prome buki Rima Rond di Aruba a wordo publica na 2003. Ta bon cu el a bira un éxito grandi cu asina Lilianan por a inventa hopi mas storia pa su lesadonan na Aruba. E ta autora di diferente pakete di poesia, cantica, ‘prentenboek’, programa radial, obra di teatro cortico, pero tambe cuentanan largo, tur esaki na su lenga materno, Papiamento. Pa e muchanan di Hulanda y Belgica, e ta skirbi buki pa lesa y scucha y pa hende grandi, cuentanan cortico y columna cu historianan cu a pasa di verdad di cuminda, por ehempel, di biaha of di naturalesa.
Na 2012 Liliana su prome ‘thriller’ di mucha ‘De Knijpkat’ a ser publica na e imprenta Delubas. E aña aki e ta presenta y duna como obsekio hunto cu e artista sueco Moritz Ebinger y e fondo literario Hulandes, e buki ‘Terug naar de Antilla’ (den cuater idioma) na tur e scolnan basico na Aruba. Hunto cu Kiwanis Club Of Aruba e ta traha na e proyecto Kamishibai pa haci lesamento mas atractivo. Tur scol na Aruba lo haya un obra di cuenta Hapones cu un par di cuentanan emocionante di regalo. Liliana ta traha cu smaak na diferent proyectnan, pero skirbi ta keda su pasion. Pesey e ta bezig cu su prome novela hubenil (na Hulandes) un historia cu lo realisa na Aruba y cu ta trata di oro, masha hopi oro mes.
Banda di escritora, Liliana ta ilustradora, un lesado progresista tambe (esey ta un hende cu ta gusta lesa y cu lo gusta si mas hende haci esaki, stima buki.) E ta fundadora hunto cu dos amiga di dje di e Fundacion Papiamento (2004), pa asina tur hende aki na Aruba contagia cu e goso di lesa.
Liliana Braamskamp-Erasmus ta biba actualmente na Aruba cu su casa Albert, yiunan, Enric, Alyza y e pushi preto Berry, cu - sin gaña – ta gusta baña bou di douche!
Den siman di 1 pa 8 di November e grupo di escritor y contado di cuenta lo bishita 65 scol cu presentacionnan atractivo y diverso. Pa muchanan cu no ta haya un bishita di autor na scol tin un programa di actividad na biblioteca merdia, tanto na Playa como na biblioteca San Nicolas. Tur mucha ta invita pa e fiesta di apertura diabierna dia prome di november dilanti biblioteca pa 5 or di atardi. Tur actividad ta gratis.


text:
Algun siman pasa Fiscal di Ministerio Publico a exigi un castigo di 1 aña y mey di prison p’e conocido locutor di Power FM y MC na eventonan, esta Ostrick Jansen (MC Oz) di 31 aña di edad, acusa di a tene relacion sexual cu un mucha muher di 14 aña, esta menor di esaki, sak’e na estado y despues core pa su responsabilidad.
Di e 18 lunanan di castigo, 6 luna ta condicional, pues lo mester sinta solamente 12 luna di prison.
Huez sinembargo a tuma un decision diferente n’e demanda y a condena e locutor di radio awe na 18 luna completo, sin kita 6 luna condicional, solamente ta kita e 4 lunanan cu el a pasa den detencion preventivo.
Tabata diaranson dia 7 di december 2016, Recherchenan di Jeugd en Zeden Politie a detene e sospechoso, kende desde un principio tabatin abogado mr. Chris Lejuez den su defensa.
E abogado a bisa den Corte cu MC Oz no tabata sa cu e mucha muher tabatin solamente 14 aña. Sinembargo Fiscal a aclaria cu di acuerdo cu ley y hurisprudencia den casonan similar, a deduci cu no ta haci diferencia cu si e sospechoso sa of no e edad di e vicitma.
Huez a bisa den Corte: “Andere mensen moeten nadenken voordat ze zoiets doen”.
Na Polis MC Oz a duna declaracionnan contradictorio riba e tema aki, di cu si e tabata sa cu e mucha muher ta menor di edad of no.
E victima a sigura na Polis cu el a bisa MC Oz su edad prome cu a tene relacion sexual. Y cu si e relacion sexual tabata consenti of no, tampoco ta haci ningun diferencia den ley.
Tene relacion sexual cu un mucha bou 16 aña ta castigabel pa ley y punto!
Fiscal a lamenta masha e actitud di MC Oz, cu a sabiendas cu e ta teniendo relacion cu un mucha, a haci’e sin proteccion, a sak’e na estado y core pa su responsabilidad tambe!
E acusado tin dos siman pa apela e sentencia, den caso cu e no ta di acuerdo cu su castigo.


text:
Carnaval
Carnaval (papiamentu: karnaval) ta bin orginalmente for di celabracion catolico cu tambe tin raishi pagano y ta celebr'e tres dia prome cu Dia di Shinishi. Segun e tradicion, e fiesta ta dura di diadomingo te diamars anochi- "Nochi Diamars". Pa meinochi ta cuminsa cuaresma di 40 dia te cu Siman Santo.
[editá | editá fuente]
Tur aña den temporada prome cu cuaresma ta sali riba caya y baila. Na Corsou ta baila esaki riba ritmo di tumba ku anualmente nan ta scohe un ganado di tumba. Ta celebra carnaval ya mas cu cuarenta aña caba na Còrsou. Un persentahe hopi grandi di nos comunidad ta celebra esaki. Por reparti carnaval den tres marcha cabesante, na prome marcha hubenil, di dos marcha grandi y di tres Teenerparade (marcha di hoben) i dos submarcha cu ta marcha di despedida hubenil y marcha di despedida grandi. kaminda na final di esakinan lo kima Momo. File:Shirley Karnaval 2009.jpg


text:
Fuera di augustus 1977, maart tabata un di e lunanan di mas importante den e lucha di nos pueblo pa su Status Aparte. Asina nos a conoce e fechanan historico di 12 maart 1983 (aceptacion di nos Status Aparte n’e Conferencia di Mesa Rondo), 16 di maart 1976 (aceptacion di nos Himno y Bandera den Eilandsraad), 18 di maart 1976 (inauguracion di nos Himno y Bandera den Wilhelmina Stadion) y e fecha di 25 maart 1977, caminda e prome Referendum consultativo a ser organisa den Reino Hulandes y esaki na Aruba.
VOX POPULI VOX DEI
Hecho ta cu e lucha pa autonomia di nos isla no tabata un lucha exclusivamente di MEP, pero un lucha di henter e pueblo Arubano. Como tal pueblo mester haya e oportunidad di vocifera locual e ta desea.
Gobierno di Aruba di e tempo ey a duna sr. Nelson Oduber, Diputado di Asunto Constitucional e encargo di organisa un Referendum y p’asina e pueblo por expresa su mes democraticamente. “Vox Populi, Vox Dei” (Voz di Pueblo ta Voz di Dios) tabata e lema usa durante e temporada di preparacion y campaña pa Referendum.
A institui un comision di Referendum consistiendo di e siguiente personanan: John van der Kuyp, Hose Figaroa, Armando Muyale y Juan E. Wever.
Naturalmente mirando cu ta trata di algo serio, esta e futuro destino di nos pueblo, Gobierno a institui tambe un comision di informacion, cual tabata consisti di Carlos Bislip, Roy van Putten, Leo Yarzagaray, Albert Eman, Dominico Flemming, Godfried Eman, John Hart y Atan Lee.
E comision tabatin como tarea pa percura pa pueblo, organisacionnan, club y scolnan por haya suficiente informacion encuanto e referendum. E comision a organisa diferente debate y foro, na radio, television y den districtonan.
RESULTADO ABRUMADOR
Ora cu e Gobiernonan di Hulanda y di Antiyas a tende di e plan pa un Referendum, ambos Gobierno a declara inmediatamente cu esaki no por, ya cu Statuut di Reino no ta duna espacio p’esaki.
Sinembargo Betico Croes no tabata un politico panlefi di “Ja Baas”, pero den forma decidido a dal bay cu e Referendum.
E Referendum mes a tuma lugar dia 25 di maart 1977, esta awe diasabra ta 40 aña pasa, unda 82.5% di e pueblo a duna MEP su Gobierno un mandato solido pa regla nos futuro estatal bao tur condicion fuera di e constelacion Antiyano.
E tempo ey varios observador a bin Aruba pa mira di acerca e proceso di votacion, entre otro for di Chile, Venezuela, Puerto Rico y Corsou, mientras for di diferente otro pais a bin periodistanan, cu tabatin elogio p’e forma con e referendum a ser organisa. Alabez no mester lubida cu Betico Croes como un berdadero Social Democrata a duna tur hoben di 18 aña cu a nace aki y cu no tabata Hulandes, pero si inscribi na Censo, e derecho pa vota.
BOYCOT TOTAL DI AVP
AVP a haci tur intento pa boycotea e Referendum dor di pidi nan hendenan pa keda cas (“Blijf thuis met Referendum”) y tambe a manda nan hendenan bay lama y tene barbecue pa no vota den e Referendum.
Sinembargo e pueblo Arubano den un forma decidido a responde n’e yamada pa Referendum. Cu e resultado positivo aki Betico Croes a haya e mandato pa transmiti na tur instancia local y internacional, entre otro na Nacionnan Uni e deseo di e pueblo Arubano pa su libertad.
Gobierno Antiyano y di Hulanda a menosprecia y bagatelisa e resultado abrumador di e Referendum y hunto cu AVP tabata yame ilegal y sin ningun balor alguno. Hecho ta cu 30 aña despues tanto Hulanda y tur e islanan di Antiyas tambe a sigui e ehempel di Aruba y a tene diferente Referendum riba tereno di structura estatal y constitucion Europeo, mientras cu no tabatin nada regla den nan constitucion.
Asina pues e pueblo Arubano lo sigui recorda cu hopi aprecio y respet e Referendum di 25 di maart 1977 cu a wordo realisa danki na e vision y curashi di e gran estadista Libertador Betico Croes.
Un Referendum cu finalmente a resulta di tabata determinante pa cu e logro di nos Status Aparte entrante 1 di januari 1986.


text:
Fraccion di MEP a trata di uza tur excuus cu nan por a inventa, pa no sostene e proyecto di ley cu ta regla screening di Minister, cual concepto di ley a wordo presenta pa Parlamentario Marlon Sneek y fraccion di AVP. E lider di fraccion di AVP a mustra cu
Day: June 4, 2017
Parlamentario Marlon Sneek: Fraccion di MEP ta mal interpreta Constitucion pa no sostene ley di screening
Aruba a yama bon bini na 96.915 bishitante
Mercado primario Merca a aumenta cu 13.1% y ta contribuyendo grandemente na ganashi halto pa camber (RevPar) E total di turismo ‘stay-over’ pa nos isla a baha cu 1.9% si compara esaki cu april 2016. Esaki ta 1.908 bishitante menos. Pa e asina yama year-to-date 2017, 360.480 turista a bishita nos isla,
Marco Borsato su prome exposicion: Apertura di exposicion fotografico “Faces of Aruba” na Hulanda
AMSTERDAM – Cu gran atencion di prensa y invitadonan elite Hulandes, e conocido cantante Marco Borsato a inaugura su prome exposicion fotografico hunto cu e fotografo Hulandes renombra, Raymond Rutting. E exposicion aki a wordo inaugura na 5&33 Gallery na e luhoso Art’otel na Amsterdam, Hulanda. E dos fotografonan a bishita
Mandatarionan bishitando un otro inversion grandi den cuadro di e reapertura di e refineria
Diabierna atardi Minister Ing. Mike de Meza acompaña pa su colega di Finansa, mr. Angel Bermudez, a haci un bishita di orientacion na e edificio cu pronto lo keda inaugura como e oficina principal di Refineria di Aruba NV (RdA). Ta trata aki di e edificio di glas color blauw unda
Diamars awor, cantante-compositor Arubano Esha lo debuta su di dos CD cu evento y live streaming!
Dama ta fayece a consecuencia di mordi di cacho
WILLEMSTAD – Diabierna 2 di juni 2017, alrededor di 8:15, Central di Polis a ricibi notificacion cu na un cas na Kenepa un señora anciano a keda ataca pa algun cacho y cu e ta gravemente herida. Polis a bay cu urgencia n’e sitio y a topa un dama cu heridanan
Royal Power Tat Fat Home Depot ta derota Macuarima Indians den dos tremendo wega
Campeonato HEINEKEN di Aruba Softball Bond dedica na dos baluarte sra. Bertha Wolf Croes y Eugenio “Tan” Helder a continua riba veld di Flatstone diabierna ultimo. Den categoria AA masculino, e ekipo campeon di 2016 esta Royal Power Tat Fat Home Depot a enfrenta e fuerte ekipo di Macuarima Indians den


text:
Tata di Amor y Bondad na principio di un otro día mi kier a gradici Bo pa regala mi y cada un di nos e bida y e rosea. Abo ta doño di shelo y tera y Bo Poder…
Awe ta solemnidad di San Pedro y San Pablo. Riba e fe di e dos apostelnan aki e Iglesia di Roma a wordo funda. Henter Iglesia Universal ta mira nan cu admiracion, considerando nan como dos pilaarnan y dos luznan…
Alaba Señor, invoca su nomber, laga pueblonan tende di su obranan grandi.Boso canta p’E, toca arpa na su honor y conta di tur obra milagroso di su man. ( Salmo 105, 1-2 ) Como un famia di Dios laga nos…
Dios Abo cu por penetra den henter nos ser y den e tesoronan mas secreto di nos alma. Abo ta mira cu mi ta desea solamente Abo Señor. Haci cada un di nos fuerte pa nos por cana den Bo…
Tata Bondadoso cada dia Bo ta regala nos cosnan maraviyoso cu ta pone nos sinti Bo amor, kitando for di nos curazon tur loke ta malo y tur dolor cu ta purba di kita nos forza. Tata cada dia nos…
Tata Amoroso e dia nobo aki mi kier pone mi mes den Bo mannan Todopoderoso. Niun hende no por stima mi ni conoce cada un di nos mas mihor cu nos Tata cu asta e drachinan di nos cabei E…
Awe nos ta celebra nacemento di San Huan Bautista. E ta e unico Santo cu nan ta celebra su Fiesta riba e dia di su nacemento. Claramente Huan ta un santo masha importante. Hesus mes a pinta su grandesa bisando:…
Awe ta Fiesta di Sagrado Curazon di Hesus. E devocion di e Sagrado Curazon di Hesus ta existi desde e prome tempo di Iglesia, desde cu nan ta medita riba e custia y e curazon habri di Hesus di unda…
Mi kier gaba Señor di curazon den compania, den reunion di fielnan. Grandioso ta Señor su obranan, digno di estudio pa ken cu stima nan. ( Salmo 111,1-2 ) Ki bendicion riba e dia nobo aki cu nos por encontra…
Tata di ternura nos ta bini den Bo presencia den tur humildad gradiciendo Bo pa e dia cu a habri cu Bo a laga nos sosega y weita un otro dia mas. Ki privilegio esey ta. Bo ta Grandi y…


text:
drs. ing. Edsel Lopez, director PriceWaterHouseCoopers den Comprondiendo Bida, e revista edicion 2001 ta contesta riba e pregunta si Spiritualidad y trabao…. Por combina…
Parti di un entrevista cu drs. ing. Edsel Lopez, director PriceWaterHouseCoopers den Comprondiendo Bida, e revista edicion 2001
Spiritualidad y trabao…. Por combina…?`Claro cu si!’ segun Edsel. ‘E caminata aki a pone mi defini hopi bon pa mi mes kico spiritualidad por nifica pa mi trabou’. Edsel, cu ta director di e oficina di ‘PriceWaterHouseCoopers’ na Aruba ta bisa: ‘Na nos oficina mi ta haya importante pa traha na e ‘team spirit’. Den nos oficina mester tin como sifuera un bala di energia positivo ta circula tur ora. Esaki ta nifica cu nos lo traha ‘hunto’ na resolve tur situacion, tambe esunnan dificil.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas…
Hopi ora mi ta mula den un tienda, para henter dia riba mi pia
Of den e restaurant unda mi ta corta berdura pa e turista por come su dinner…
Come pa biba saludable… entrevista cu dr. Carlos Viana… www.comprondiendobida.com
Entrevista cu dr. Carlos Viana, P.h.d.
Danki Dios cu nos ta biba den un era cu tin hopi mas investigacion riba e relacion entre nos cuminda y nos salud, di malesanan cu nos por preveni dor di come saludable, cerca nos mes y nos yiunan. Medionan di informacion actual tanto corantnan, revistanan, pero tambe esnan cu to usa p.e. internet sa cu tin un mundo na informacion na nos disposicion.
Mas y mas, nos ta realisa cu cuminda ta un factor importante den nos salud total.
Cu salud nos kier meen salud total, esta fisico, mental, espiritual y emocional.
ken ta responsabel pa e bon futuro di nos muchanan? Ingrid Werleman y Angelo Angela riba www.comprondiendobida.com
Dos generacion den combersacion…
Ingrid: Ken ta responsabel pa e bon futuro di nos muchanan, Angelo?
Angelo: Mayornan mester wordo poni bek como e principal responsabel di e educacion di nan yiunan. Esei ta mi humilde opinion, con esei mester pasa mi no sa. Loke ami sa ta cu abo mester pone bo granito di arena, y bo no mester ta trahado social, educador, of traha den husticia pa esei, djis un acto di bondad na e mucha of e hoben: un compliment, un empowerment, purba di kita su atencion for di caya, sosten’e si bo ripara cu e no ta haya sosten di su mayornan.
PADU LAMPE, writer & psycholgist DIMITRI HALLEY… 2 generation in conversation on ‘The Third Element…and life…
Dimitri ta bisa: `Nos mester trata na compronde y interpreta e informacion cu Padu ta presenta den su bukinan: E ta un informacion hopi mas importante y profundo cu nos lo kere na prome instante. Pa mi Padu ta un hende cu un espiritu grandi y profundo. ‘ Dimitri ta kere cu ta solamente algun mente grandi na mundo a logra di capta e informacionnan aki. Den esaki e ta pone Padu riba mesun linja cu hendenan grandi den mundo.
Den The Third Element Padu ta splica con e interaccion entre e mundo fisico y psichico ta nace. E buki ta bay riba e esencia di tur loque ta existi.
Love and addiction… the first part by Dmitri Halley, psychologist
Amor ta un tema cu ta toca nos tur. Hopi di nos ta busc’e den e amor cu nos ta ‘spera’ di e otro, pero e amor berdadero ta sinta den loke nos ta encontra ora nos ta liber di berdad, liber di expectativanan pa cu otronan den nos bida. Esaki ta hiba nos na un conciencia cu por yuda nos pa topa e amor di un nivel mas halto. Den griego nan ta yam’e ‘Agape’ e amor incondicional, cu no ta discrimina, ni husga. E ora bo ta cla pa tur tipo di amor, paso bo no ta’depende’ di otronan mas, bo no ta bira e catibo ni e adicto mas…bo ta liber…pa amor di berdad.
Tur hende tin un deseo profundo pa ta felis. Ta e forma con nos comunidad a domestica nos y hasi nos hopi bes adicto na cosnan material y deseonan cu ta pafo di nos a crea asina tanto relacionnan di dependencia.
Problem falling asleep? Dr. Falconi explains possible reasons…
Prome parti di Un entrevista cu Dr. Jaime Falconi, neurologo y psichiatra
Dr. Jaime Falconi, neurologo y psichiatra Arubiano tin e tema aki como un punto di atencion grandi. E no ta solamente un problema serca hende grandi, pero pa hopi tempo caba e ta un fenomeno cu nos ta wak tambe serca hobennan y te hasta serca muchanan hopi chikito.
Di con?
• Pasobra nos custumbernan di biba a cambia, consecuentemente tambe nos ritmo di drumi.
‘Spiritualidad’ pa mi ta e dimension mas lew cu e ‘quantum level’ , pero pa cua e ‘quantum level’ ta un entrada. Simplemente bisa, e ta e ‘nivel’ di energia universal cu ta duna bida na tur cos. Bisando esaki, mi ta expresa tambe cu pami no tin ‘diferencia’ of ‘separacion’ entre e mundo fisico y e mundo spiritual. Nan ta fuertemente conecta. Pero e ta depende di desaroyo di e sensibilidad di e persona pa capta esaki, y mas ainda pa incorpora esaki den bo bida diario.


text:
BREAKING NEWS: Un tiroteo a kaba di tuma lugar den area di Alaska Snek. Loop ABC ta kompilando informashon. Informashon na e sitio ta indiká ku un vehíkulo lo mester a aserka nèt algu promé ku Alaska Snek i kuminsá basha bala riba un grupo di hende. Na e momentu nan aki tin 1 persona morto, 1 otro ku herida di bala na kabes i den situashon hopi kritiko, otro 2 persona a keda transportá pa poliklínika pa risibí tratamentu médiko. Departamento di TOD a kuminsá mesora ku investigashon.
E informashonnan ta varia. Un otro vershon di un testigu na e sitio ta ku 3 hòmber, na pia lo a aserká e hòmbernan i lòs tiru dirigí. Probablemente nan lo tabata tin un outo den besindario ku lo a sirbi komo ‘get away car’.
UPDATE 18/03/17: Polis a konfirmá ku tur 4 víktima di tiroteo a muri konsekuensia di e heridanan risibí. Loop News ABC ta keda pendiente un rapòrt ofisial di polis. Pas na nan alma i forsa na famianan.


text:
Procurador General mr. Alexander van Dam a ricibi bishita ayera di despedida di Comandante di Forza Naval den Area Caribense, Hans Lodder.
Mesora a haci uso di e oportunidad pa introduci e susesor di Comandante Lodder, kende ta Coronel di Marina Real, Peter de Vin, como tambe e Director suplente nobo di Kustwacht di Area Caribense, Eugene Middelhof.
E encuentro a bay na un manera ameno. Ministerio Publico ta spera di tin mes bon cooperacion cu Comandante de Vin cu nos tabatin cu Comandante Lodder.


text:
Den corantnan Hulandes den fin di siman a keda publica un articulo di un entrevista cu a wordo haci na e radio emisora NOS riba e caso di Mitch Henriquez, kende a fayece despues di su detencion na juni, 2015, durante un bishit ana Hulanda.
E caso penal contra e Polisnan a wordo trata luna pasa y dia 23 di december awor ta spera sentencia den e caso aki.
Mitch Henriquez no a fayece door di un sindroma agudo di stress. Esaki ta wordo bisa door di tres profesor specialista den cuido intensivo den e programa radial Argos cu a pasa ayera diadomingo. Ministerio Publico ta basa nan mes, segun e profesornan, riba un fenomeno cu no ta existi mes.
Profesor Armand Girbes di VU Medisch Centrum, Profesor Jan Bakker di New York University, profesor Diederik Gommers di Erasmus MC y Cardiologo di Cuido Intensivo Rémon Baak di Haagse Ziekenhuis, tin nan dudanan den e conclusionnan di e expertonan forensivo den e caso di Henriquez.
E tres profesornan ta bisa cu falta mas informacion, cu ta haci dificil pa yega na e causa exacto di morto. Stress Agudo nunca, segun nan, por ta e causa di morto. “Mi ta specialista den medicina di Cuido Intensivo, y mi no conoce e condicion aki,” segun Armand Girbes di VU Medisch Centrum. “Pa bis’e di un forma bunita, e no ta un malesa of sindroma defini. Den simpel Hulandes: e no ta existi. Y bo no por fayece di algo cu no ta existi.”
Rémon Baak ta confirma esaki. E tabata esun cu a atende Henriquez despues cu el a wordo treci na e hospital.
E expresionnan aki ta wordo haci net prome cu e sentencia den e caso contra e dos Polisnan cu a detene Henriquez dos aña pasa. Nan ta wordo persigui pa maltrato, pero no pa asesinato ni pa morto di culpa.
E Arubiano di 42 aña a wordo deteni na final di juni, 2015 durante un festivaol na Den Haag, e.o. pasobra el a grita cu e tabatin un arma cune. El a wordo pusha contra suela y wanta den un nekkle. El a fayece un dia despues. No tin mucho claridad riba e causa di su morot.
Inicialmente a wordo pensa cu Mitch Henriquez a fayece di e nekklem cu e Polisnan a uza riba dje. Pero for di e imagennan di video di e aresto, segun e expertonan, ta mustra cu e klem no a dura asina hopi, cu e Arubiano por a fayece di esaki. Stress y paro cardiaco ta e causa di su morto, segun pensamento di OM.


text:
Calabas e siman aki a yega na turno pa haya Luz di Bario. Habitante Mario Britten a bisa cu e momento di spera a pasa ora cu e prome luz LED a wordo cendi dor di habitante Eddy Tromp, banda di Calabas 55-A. Den e hanchi bay panort ey a entrega parcela den pasado pa construi cas pero nunca a pone luz. Awo luz a yega. Den oranan di mainta caba Prome Minister Eman a cana den e bario pa informa nan di dos bon noticia cu e tin pa e habitantenan.
Calabas a haya un batting cage, cual a wordo estrena den oranan di atardi. Un cantidad di mucha, hoben y adulto a duna acto di presencia pa e ceremonia di e entrega oficial dor di Prome Minister Mike Eman.
Durante e Accion di Bario den dia, Prome Minister Eman a haya hopi reaccion positivo, no solamente pa su bishita den bario y loke Calabas a haya for di Gobierno, pero tambe pa e proyectonan cu a wordo ehecuta dor di Gobernacion di Prome Minister Mike Eman.
Lisa Tromp a ricibi e mandatario cu alegria. Contento pasobra e mandatario ta cana den e bishitanan aki cu funcionarionan di SERLIMAR y asina por a haya ayudo pa deshaci di algun sushi cu nan mes no tabatin transporte pa hibe dump. Pero tambe a elogia e mandatario su Gobierno.
“Te awor mi ta haya cu mayoria di e proyectonan ta bon pa Aruba. Nos ta mira unda e placa ta bay. P. e. nos a keda cu un caya grandi masha bunita mes. Cu tin negoshi ta cera, esey no ta debi na Gobierno. Green Corridor tambe ta magistral y nos hospital tabata na turno pa wordo expande”, Tromp a bisa.
Su ruman Esther Croes a bisa cu p’e personalmente Green Corridor ta e Proyecto di mas bunita di e Gobierno aki.
“Awo cu mi yiu ta core stage na SABA na San Nicolas mi tin cu sali tur dia 5’or y mey di mi cas pa por yega 7’or su trabou. Cu Green Corridor, cu camindanan mas amplio, mi ta kere cu mi por sali mas laat for di cas y toch e ta yega su trabou na ora”, Croes a bisa.
Di otro banda e tabatin elogio pa e logro di Gobierno di pa reapertura di e refineria. Esaki pasobra e lo nifica mas cupo di trabou pa e hendenan local, cu un miho entrada.
“Trabou tin y cu bon entrada. Ban sigui 4 aña mas.”
Juan Francisco Maduro, un persona di edad caba, sinembargo e ta lesa corant y wak TeleNoticia via cual e ta sigui tur loke Prome Minister Eman ta haciendo.
“Gobierno ta haci un bon trabou, un caya moderno, cu mi ta wak via television pasobra mi mes no ta sali mucho riba caya. Mi ta haya cu e Gobierno ta trahando hopi bon.”
Eddy Tromp, kende tabatin e honor di cende e poste nobo dilanti su cas, a expresa di ta contento cu nan a logra haya luz despues di a haci varios peticion pa mas iluminacion. Pero tambe tin otro proyectonan cu Gobierno a traha riba nan y cu ta bon.
“Tabatin hopi bon proyecto, manera Green Corridor. Mi por bisa cu mayoria proyecto ta bon. Sigui asina”, Tromp a bisa.


text:
Na tur scol di enseñansa avansa espectativanan ta halto ora 15 diJuni ta yegando, pasobra e dia ei lo anuncia e resultadonan di e examen final. Asina tabata diahuebs 15 di Juni e situacion tambe na Colegio Arubano, cual ta e scol di mas grandi di Aruba.
E “bahamentu di Lista’ mas o menos 16.00 or tabata un evenemento masha special: masha hopi alumno hunto cu nan mayornan den un ambiente festivo. Masha hopi alumno a participa na e prome buelta di e asina yama Centraal Schriftelijk Eindexamen (CSE1), esta 228 alumno di HAVO 5 di cual ya 121 a slaag cu ta nifica 53%; 119 alumno di VWO 6 di cual ya 77 a slaag cu ta nifica 65%.
E resultadonan di e prome buelta di e CSE ta satisfactorio. Pa HAVO e aña aki a bin un exigencia aserca, esta 7 materia di examen (examenvakken) na lugar di seis. Pa VWO tambe a bin un exigencia aCerka, esta e Rekentoets.
Ta spera cu bastante alumno mas lo slaag den e di dos buelta di examen. E ora ei HAVO lo por yega 65% y VWO, 75 pa 80%.
Nos ta desea tur alumno cu ta bai traha un herexamen, hopi exito. For di awor nos kier gradici tur docente cu lo bai yuda alumnonan cu ta bai haci un herexamen pa ta exitoso durante e di dos buelta di CSE. Tambe nos kier gradici tur docente cu a duna les na e candidatonan, e demas personal ye directiva di scol pa nan aporte na e exito di e candidatonan di HAVO y VWO.


text:
Riba diadomingo di Pasco Grandi, famia Arrindell ta haya e tristo noticia cu Shakira Arrindell di 40 aña di edad a fayece despues di duna luz na un yiu muhe cu tampoco a sobrebibi.
Shakira tabata casa cu dos yiu homber y tabata manager na Starbucks, pues e noticia aki tambe tabata duro pa esnan cu a traha cu ne. Shakira, a haya complicacion durante parto y e baby a fayece. Den Medium Care, el a wordo informa di e fayecimento, cual claramente tabata demasiado duro p’e. Y den oranan di anochi, Shakira tambe a fayece na Hospital mes.
Un investigacion a cuminsa pa determina e morto di e yiu y su mama. Shakira tambe tabata reina di Carnaval na Hulanda. E ta laga atras su casa y dos yiu homber.
Nos di AWEMainta ta manda palabranan di profundo condolencia na famia Arrindell.


text:
Danki Tata pa e rosea cu Bo ta duna nos awe riba e diasabra santo aki. Diasabra di silencio na unda nos ta recorda cu ya Hesus tin dos dia den bariga di tera. Un silencio, un bashi y un tristesa a keda atras. Nos ta sinti cu falta algo. Nada no ta mescos mas manera prome. Ta manera nos tambe a muri. Laga nos bai den un silencio profundo y medita riba tur loke Hesus a pasa pa nos durante su pasion y morto. Durante e diasabra santo no tin otro celebracion cu Liturgianan di ora. Danki SeƱor pa tur loke Bo a haci pa nos. Nos ta adora Bo Cristo y nos ta bendiciona Bo, pasobra Bo a salba mundo pa Bo santa cruz. Amen
Orashon di dia 15 april 2017
Posted in Orashon di Dia


text:
E barco marino Zr.Ms. Van Speijk diadomingo 31 di December a intercepta 1600 kilo di cocaina. E droga tabata scondi a bordo di e barco comercial cu tabata nabega bou bandera di Tanzani, bayendo Republica Dominicana. Esaki ta e di dos cargamento di droga intercepta den 2 siman di tempo. Riba 22 di December Van Speijk a detene un go-fast cu 550 kilo di cocaina a bordo.
E helicopter NH -90 di Marina Real a bordo di e Van Speijk a descubri e barco sospechoso aki riba prome dia di Pasco. Zr. Ms. van Speijk a vigila e barco aki henter anochi pa e siguiente dia Warda Costa Mericano, e asina yama Law Enforcement Detachment a subi a bordo di e barco aki. A haci un inspeccion riguroso a bordo, pero no a haya nada. Pero den den un consulta cu autoridadnan a dicidi di aga e barco mara na Santo Domingo y pa despues haci un di dos inspeccion. Esaki a tuma luga ariba e ultimo dia di aña caminda e LEDET team a bin descubri e pakinan di cocaine cu tabata scondi den un espacio entre tankinan di oxigeno. E barco, droga y tripulacion a wordo entrega na autoridadnan Dominicano.
Actualmente Zr. Ms. Van Speijk ta nabega como station di barco den Lama Caribe. Adwmas di presentación maritimo, su tarea di mas grandi ta pa brinda ayudo durante y despues di desastrenan laga atras door di un horcan y ehecucion di operacionnan anti droga. Pa esaki e bargo ta wordo uza den operacionnan anti droga tanto door di Warda Costa di Caribe Hulandes como tambe operacionnan anti droga di e Joint Interagency Task Force South. E comandante di armada den Caribe Hulandes, general Peter Jan de Vin, ta na mando di un di e task group di e organisacion.


text:
Bella y Edwin ta bishita scol
Autor y ilustrador Irmgard Frans ta presenta su storianan di Bella y Edwin na muchanan di scol otro siman. Esaki den cuadro di e Festival di Buki pa Mucha cu ta habri diabierna awor cu un fiesta grandi patras di biblioteca na Playa. Tur mucha cu nan mayor ta bon bini for di 5or.
Irmgard Frans a yega di expone su pinturanan di Bella y Edwin na biblioteca den sala di exposicion. Y akinan e pintor a haya e smaak pa bay mas cerca di mucha.
Su proyecto di skirbi “stripverhalen” a nace dor di un amiga di infancia kende despues di a lesa su prome buki “En ik droomde”(2012), a pidi’e pa skirbi un buki di tur aventuranan di nan hubentud. Pa por comparti cu mucha y pa keda cu recuerdonan agradabel. Mirando cu e aventuranan ta hopi, a dicidi pa conta nan den forma di storia pinta. Irmgard ta kere cu e tema di e festival ‘Naturalesa, ciencia y tecnologia’ ta pas bon den e tempo aki y e lo conta algo di e tema y despues ta pasa pa un storia basa riba e tema. Irmgard kier comparti cu mucha, con antes e muchanan tabata hunga usando nan fantasia. Su inspiracion ta bin di recuerdonan di tempo e tabata chikito y cu Irmgard cu su rumannan y amiganan tabata hunga pafo. Irmgard ta traha mas o menos un luna riba un pintura. Tempo cu Irmgard tabata chikito e tabata gusta autornan y ilustradornan Willy van der Steen, Chris van Abkoude y Hans Christian Andersen y un par mas. E tabata gusta e bukinan di Billie & Betsie Turf masha hopi mes. Esaki ta e prome biaha cu Irmgard Frans ta participa na e Festival di Buki pa Mucha.